In unsana Gmoa is da Fuaßboi ganz wos Bsundas: In Bernriad gibts nämli 3 Vareine: An SV Bernriad (grindt 1968), SV Edenstettn-Egg (1949) und an FC Edenstettn (1965). D'Bernriada spuin in da Bezirksliga West, De andan zwoa spuin in da Kreisklass. De Vorständ san: vo Bernriad da Brunna Woifgang, vom SV da Kress Max sen. und vom FC da Stiglmeier Woidta, a "Schaum" genannt. De Jugend werd bsondas gföadat: 2003 is nämlich de JFG Perlbachtal/Bernrieder Winkel grindt woan, olle drei Vareine san dabei beteiligt. Ab da D-Jugend spuid ma do. Da Vorstand vo da JFG is da Katzer Martin, der wos aa scho Jugendleita beim FC is.